stanford-oval/wikipedia huggingface dataset:
פטריות פסילוסיבין
חוקיות > בישראל

פסילוסין ופסילוסיבין אסורים על פי חוק לפי "פקודת הסמים המסוכנים", אך למרות זאת, הפטריות עצמן אינן נכללות בפקודה זאת. משמעות הדבר היא שאין איסור מפורש לשימוש, להחזקה, לגידול ולסחר בפטריות עצמן, אך ישנו איסור על מיצוי החומרים, השימוש, הסחר, והחזקה בהם.
הערות שוליים

↑  Kuhn, Cynthia., Buzzed : the straight facts about the most used and abused drugs from alcohol to ecstasy, 2nd ed, New York: W.W. Norton, 2003
↑  Gastón Guzmán, Hallucinogenic Mushrooms in Mexico: An Overview, Economic Botany 62, 2008-10-23, עמ' 404–412 doi: 10.1007/s12231-008-9033-8
↑  J Halpern, Hallucinogen persisting perception disorder: what do we know after 50 years?, Drug and Alcohol Dependence 69, 2003-03-01, עמ' 109–119 doi: 10.1016/S0376-8716(02)00306-X
↑  Marie-Laure Espiard, Laurent Lecardeur, Pascale Abadie, Isabelle Halbecq, Hallucinogen persisting perception disorder after psilocybin consumption: a case study, European Psychiatry: The Journal of the Association of European Psychiatrists 20, 2005-8, עמ' 458–460 doi: 10.1016/j.eurpsy.2005.04.008
↑  "Griffiths, R.R., Richards, W.A., McCann, U., & Jesse, R. Psilocybin can occasion mystical experiences having substantial and sustained personal meaning and spiritual significance" (PDF). Psychopharmacology 187(3):268-283. באוגוסט 2006. נבדק ב-2008-09-25. {{cite web}}:  (עזרה)
↑  "Griffiths, R.R., Johnson, M.W., Richards, W.A., McCann, U., & Richards, B.D. Mystical-type experiences occasioned by psilocybin mediate the attribution of personal meaning and spiritual significance 14 months later" (PDF). Journal of Psychopharmacology 22(6), 621-632. ביולי 2008. אורכב מ-המקור (PDF) ב-2009-11-22. {{cite web}}:  (עזרה)
↑  Sam Wong, Magic mushrooms' effects illuminated in brain imaging studies, Imperial College London, January 24, 2012
↑  Kevin Kunzmann, FDA Approves Landmark Psilocybin Trial for Treatment-Resistant Depression, mdmag.com, ‏אוגוסט 24, 2018
↑  Natalie Rahhal, FDA approves first US trial on magic mushrooms as depression treatment run by Peter Thiel-backed start-up, Daily Mail, August 24, 2018
↑  תושבי דנוור הצביעו בעד אי-הפללה של פטריות פסיכדליות, באתר "הקליידסקופ", 11 במאי 2019
↑  משרד הבריאות, פקודת הסמים המסוכנים [נוסח חדש], התשל"ג-1, סימן ב' סעיפים 12–13, עמ' 38
↑  שמעון איפרגן., ‏הפטרייה שלכם חזרה, באתר ‏מאקו‏, 28 ביולי 2014
| --- | --- |
בקרת זהויות :  NLI: 987007553191505171  BnF: cb122272086 (data)  LCCN: sh85088759 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אבנים פרה-קולומביאניות המתארות פטריות
למרות הסיכונים, פטריות עושות הרבה פחות נזק בממלכה המאוחדת מאשר חומרים פסיכואקטיבים אחרים.
גרף המתאר את זמן ההשפעה והעוצמה של פסילוסיבין
פטריות פסילוסיבין מיובשות
סופרן

סופרן (באיטלקית: Soprano) הוא הגבוה מבין הקולות הנשיים.
מקור המונח ושימושים נוספים

המילה האיטלקית "Soprano" נגזרת מן המילה הלטינית "Superanus" שפירושה "עליון". המנעד המקובל של קול סופרן ברפרטואר מקהלתי משתרע מדו האמצעי, היינו דו "ראשון", ועד לדו שתי אוקטבות מעליו, כלומר, דו באוקטבה השישית. בהרמוניה מקהלתית מסורתית בארבעה קולות זהו הגבוה מבין ארבעת הקולות, ונמצא מעל קו האלט.
אף כי לרוב המונח "סופרן" מתייחס לזמרות, ישנם זמרי סופרן זכרים המתחלקים לכמה קבוצות: ילדים או נערים שקולם טרם התחלף ומנעדם מנעד של סופרן (ידועים באנגלית כ-"Boy sopranos" או "Trebles"), גברים שעברו את גיל ההתבגרות השרים בקול סופרן מכונים לרוב
סופרניסטים או קונטרה-טנורים. אלה שרים במנעד הסופרן בטכניקת הפלסטו (הידועה גם כ"קול ראש" ובעולם החזנות בשם "קאפ שטימע"). מאמצע המאה ה-16 ועד לסוף המאה ה-18 נהגו לסרס נערים טרם התבגרותם המינית על מנת למנוע את התחלפות קולם. רבים מאלה היו לזמרי סופרן.
מחוץ להקשר הווקאלי הרווח של המילה, משתמשים במונח "סופרן" אף לתיאור תפקיד מוזיקלי כלשהו ביצירה, אשר לו הקו המוזיקלי הגבוה ביותר במאזן סך הקולות או לתיאור תפקידו של כלי נגינה במסגרת משפחת כלים כלשהי. כך לדוגמה נוכל לשמוע על "סקסופון סופרן" - הסקסופון המנגן במנעד סופרן מבין משפחת הסקסופונים, או למשל נוכל לומר כי בהרכב של כינור, קלרינט, קרן יער וצ'לו, הכינור הוא זה המנגן את "תפקיד הסופרן".
סיווג קולות הסופרן

בתחום האופרות לרוב נכתבים התפקידים הנשיים הראשיים לקולות סופרן. בתחום זה נהוג לקטלג תפקידי סופרן וזמרות סופרן על פי אופיים (צבע הקול, אופיו של התפקיד והדרישות הטכניות שהוא מציב בפני הזמרת):
סופרן לירי-מלא - מאופיין בקול גדול אך רך ושירתי. דוגמה לתפקיד מייצג: דמותה של מימי באופרה "לה בוהם", מאת ג'אקומו פוצ'יני.
סופרן לירי-קולורטורה (מכונה אף Leggero, Lirico-leggero, d'Agilità) - מאופיין בקול מעט פחות חזק, אך בעל גמישות וזריזות. מנעדו בצלילים הגבוהים עולה על שאר סוגי הסופרן וזה אף אחד מסימני ההיכר הבולטים ביותר שלו. דוגמה לתפקיד מייצג: דמותה של אולימפיה באופרה "סיפורי הופמן" מאת ז'אק אופנבך, וכן של צרבינטה באריאדנה בנקסוס מאת ריכרד שטראוס.
סופרן דרמטי-קולורטורה - סופרן בעל הגמישות והמנעד של סופרן הקולורטורה הלירי אך בעל אופי וצבע קול דרמטיים. דוגמאות לתפקידים מייצגים: דמויותיהן של מלכת הלילה ב"חליל הקסם", של דונה אנה ב"דון ג'ובאני" ושל קונסטנצה באופרה "החטיפה מן ההרמון", מאת וולפגנג אמדאוס מוצרט, מרגריטה ב"פאוסט", של גונו וויולטה ב"לה טרוויאטה", מאת ורדי.
סופרן ספינטו (מכונה אף Lirico-spinto) - סופרן בעל איכויות קוליות של זה הלירי אך בעל אופי המסוגל אף לביטוי דרמטי. דוגמה לתפקיד מייצג: דמותה של מנון באופרה "מנון לסקו", מאת ג'אקומו פוצ'יני.
סופרן דרמטי - סופרן בעל עצמה, נוקב ומלא ברק. בעל צליל עשיר בחלק התחתון של מנעדו. דוגמה לתפקיד מייצג: דמותה של אביגיל באופרה "נבוקו", מאת ג'וזפה ורדי, וכן של דונה אלווירה ב"דון ג'ובאני", מאת מוצרט ושל אנטוניה ב"סיפורי הופמן", מאת אופנבך.
סופרן סוּבְּרֶט - סופרן קליל ועדין שעיקר שימושו בחלק האמצעי של המנעד. לרוב נכתב עבור תפקידי נשים צעירות. דוגמאות לתפקידים מייצגים: תפקידי סוזאנה וברברינה באופרה "נישואי פיגארו", מאת מוצרט ותפקיד צרלינה באופרה "דון ג'ובאני", אף היא מאת מוצרט.
סופרן וגנריאני (או במינוחו הגרמני: "Hochdramatischer sopran") - קול דרמטי וגדול מאוד, אשר נועד להישמע אף מעל תזמורות גדולות והמסוגל לעמוד בתפקידים ארוכים, כהה וכבד באופיו. מיועד בעיקר לתפקידים באופרות גרמניות משל ריכרד וגנר וריכרד שטראוס, אך לא בלבד. דוגמאות לתפקידים מייצגים: דמותה של איזולדה באופרה "טריסטן ואיזולדה", מאת וגנר, דמותה של אלקטרה באופרה הנושאת שם זה מאת ריכרד שטראוס, דמותה של טורנדוט באופרה הנושאת שם זה מאת פוצ'יני.
מנעד מקובל של קול סופרן במוזיקה מקהלתית
המוזיאון היהודי אמנדינגן

| --- | --- |

 מידע כללי
 סוג:  מוזיאון יהודי 
 מיקום:  אמנדינגן 
 מדינה:  גרמניה 
 הקמה ובנייה
 תקופת הבנייה:  ?–1997
 תאריך פתיחה רשמי:  1997 
 
 קואורדינטות:  48°07′19″N 7°51′01″E﻿ / ﻿48.12182°N 7.85036°E﻿ / 48.12182; 7.85036
 אתר רשמי
 he
 
המוזיאון היהודי באמנדינגן שבבאדן -וירטמברג, גרמניה, נפתח ב-13 באפריל 1997 בשלוספלאץ שבמרכז העיר.
קדמו לפתיחת המוזיאון גילוי המקווה שנבנה בשנת 1835 ונהרס בשנת 1940 והרצון הכללי של האגודה להיסטוריה ותרבות יהודית אמנדינגן (בגרמנית: Verein für jüdische Geschichte und Kultur Emmendingen e.V) להנציח את זכרה של הקהילה היהודית שהושמדה בתקופת השלטון הנאצי.
במרתף הבניין מוצג המקווה מהמאה התשע-עשרה ששוחזר והוגדר כמבנה לשימור.
בקומת הקרקע מוצגת תערוכה על תולדות הקהילה היהודית באמנדינגן בין השנים 1716–1940. גורלם של יהודי אמנדינגן תחת המשטר הנאצי מתועד בבירור. במוזיאון מוצגים חפצים הנוגעים לחיי הדת והיום-יום היהודיים. והסברים על חגי ישראל.
בקומה העליונה יש חדר קריאה ומפגשים בו ספרים וסרטונים על היהדות ועל ההיסטוריה יהודית.
ראו גם

קהילת יהודי באדן-וירטמברג
הערות שוליים

↑  Jüdisches Museum Emmendingen, Jüdisches Museum Emmendingen (בגרמנית)
ערך זה הוא קצרמרבנושא מוזיאונים. אתם מוזמנים לתרום לוויקיפדיה ו.
| --- | --- |
בקרת זהויות :  GND: 10162254-5  VIAF: 125335780   WorldCat (עם VIAF): 125335780
שגרירות מולדובה בישראל

| --- | --- |
 
חותם השגרירות (למעלה) ומבנה השגרירות (למטה)
 מידע כללי
 כתובת:  רחוב לאונרדו דה וינצ'י 21
 עיר:   תל אביב-יפו
 קואורדינטות:  32°04′30″N 34°47′04″E﻿ / ﻿32.07508°N 34.78436°E﻿ / 32.07508; 34.78436
 תאריך פתיחה:  נובמבר 1994
 דיפלומטיה
 שגריר:  אלכסנדר רויטמאן
 שטח האמנה:  ישראל ישראל
 מדינה מיוצגת:  מולדובה
 
 Moldova Embassy, Israel
 תבנית:לשוניות2
 
שגרירות מולדובה בישראל היא הנציגות הדיפלומטית הרשמית של מולדובה בישראל. השגרירות פועלת לקידום האינטרסים השונים של מולדובה בישראל, ומהווה חלק מהמאמץ המולדבי לעודד קשרים שונים בין שתי המדינות. השגרירות ממוקמת ברחוב לאונרדו דה וינצ'י 21 בתל אביב.
השגרירות נפתחה בנובמבר 1994.
שגריר מולדובה בישראל הוא אלכסנדר רויטמן, שמונה ב-2022.
המחלקות השונות בשגרירות

לשכת השגריר
המחלקה הפוליטית
מחלקת מסחר
מחלקת ניהול
המחלקה הקונסולרית
שגרירים

| שגריר | התחלת כהונה | סיום כהונה |
| --- | --- | --- |
| מיהמי בלאן (אנ') | 12 בספטמבר 1995 | 25 ביוני 2001 |
| ארתור כוזומה | 25 בינואר 2001 | 6 בינואר 2006 |
| לריסה מיקולט (אנ') | 6 בינואר 2006 | 23 בדצמבר 2011 |
| מיהמי בלאן | 23 בדצמבר 2011 | 7 באוגוסט 2013 |
| אנטול ונגהלי | 7 באוגוסט 2013 | דצמבר 2015 |
| גבריאלה מורארו | 3 בדצמבר 2015 | 2022 |
| אלכסנדר רויטמן | 2 באוגוסט 2022 |  |
ראו גם

יחסי ישראל–מולדובה
הערות שוליים

↑  Relaţii politico-diplomatice
קלייר טורי

| --- | --- |
קלייר טורי, 2003
קלייר טורי, 2003
 לידה:  29 בנובמבר 1947 (בת 77) לונדון, בריטניה בריטניה
 מדינה:  הממלכה המאוחדת 
 ידועה בשל:  כתיבה וביצוע הסולו הווקאלי בשיר "The Great Gig In the Sky" באלבום "The Dark Side of the Moon" של פינק פלויד
 השכלה:  Battle Abbey School 
 מקצוע:  זמרת ופזמונאית
 
קלייר טורי (באנגלית: Clare Torry;‏ נולדה ב-29 בנובמבר 1947 בלונדון) היא זמרת ופזמונאית בריטית.
טורי התפרסמה כמבצעת של הסולו הווקאלי, אותו אילתרה בעת ההקלטה, בשיר "The Great Gig In the Sky" מתוך האלבום "The Dark Side of the Moon" של להקת פינק פלויד - ביצוע שנחשב בעיני רבים לאחד הביצועים הווקאלים הגדולים בתולדות הרוק.
לאחר פשרה שהושגה בתביעה משפטית שניהלה טורי נגד הלהקה ונגד חברת התקליטים שלה, EMI, הוכרה טורי גם כיוצרת של הקטע יחד עם קלידן הלהקה ריצ'רד רייט.
תחילת הדרך

טורי נולדה ב-29 בנובמבר 1947 בשכונת מרילבון בלונדון, לאב איש צבא ולאם שהייתה שנים רבות ראש הלשכה של מנכ"ל ה-BBC.
את קריירת המוזיקה שלה החלה בשנות ה-60 בביצועי גרסאות כיסוי וכזמרת לווי על פי דרישה באולפני אבי רוד. לאחר מכן הייתה פזמונאית בית של חברת התקליטים EMI.
The Great Gig In the Sky

בינואר 1973 להקת פינק פלויד הייתה בשלבים אחרונים של הקלטת אלבומה "The Dark Side of the Moon". הקטע שהפך להיות "The Great Gig In the Sky" היה קטע אינסטרומנטלי ועמד על סף הוצאה מהאלבום הסופי.
טכנאי ההקלטה, אלן פרסונס, התעקש על השארת הקטע באלבום, וטען שיש להוסיף לו ביצוע קולי. הוא המליץ ללהקה לגייס לצורך כך את טורי, איתה עבד בעבר. למרות שטורי הסתייגה בתחילה, כיוון שלא העריצה את המוזיקה של פינק פלויד, היא הסכימה לבסוף והגיעה להקלטה ביום ראשון, 21 בינואר.
הם שאלו - את מי נביא שישיר את זה? אמרתי להם שאני מכיר זמרת מצויינת. היכרתי אותה מאלבום שהיא הוציאה, אלבום גרסאות כיסוי מהסוג שהיה נפוץ באותה תקופה, תמיד השלימו אותם בתוך יום אחד. והתרשמתי ממנה מאד. הם אמרו לה - אין לנו מילים ואין מלודיה, רק סדרה של אקורדים, תראי מה את יכולה לעשות עם זה... היא הייתה שם בסך הכל שעתיים. למיטב זכרוני היא עשתה שניים או שלושה טייקים, מהם אספנו את הקטעים הטובים ביותר לגירסת מאסטר.
טורי עצמה סיפרה למגזין המוזיקה "Rolling Stone":
נכנסתי לאולפן, הרכבתי את האוזניות והתחלתי לשיר - "או, אה, בייבי, בייבי"... הם לא אהבו את זה. הם אמרו לי - תנסי לשיר תווים ארוכים יותר. החלטתי להעמיד פנים שהקול שלי הוא כלי נגינה.
טורי קיבלה על ההקלטה תשלום של 30 לירות שטרלינג, תשלום סטנדרטי לעבודת אולפן של סוף שבוע. כשיצאה מהאולפן הרגישה שלא הביאה ללהקה את התוצאה המקווה, התנצלה, ועזבה את האולפן כשהיא משוכנעת שלא ייעשה שימוש בהקלטה. רק כששמעה את האלבום בחנות תקליטים, לאחר צאתו לאור, הבינה את גודל תפקידה בקטע.
טורי ביצעה את הקטע לאחר מכן בהופעות חיות של פינק פלויד ב-1973, ופעם נוספת ב-1990. היא ביצעה אותו גם בהופעות סולו של רוג'ר ווטרס בשנות ה-80 לאחר עזיבתו את הלהקה.
המשך הקריירה

טורי המשיכה להיות זמרת לווי מבוקשת במהלך שנות ה-70 וה-80, ובין השאר עבדה עם אוליביה ניוטון-ג'ון, סרז' גינזבורג, להקת "Culture Club", מיט לוף איתו שרה שני דואטים, והמשיכה לעבוד עם אלן פרסונס בלהקתו "The Alan Parsons Project" (כולל היותה סולנית באחד משיריהם) וגם עם רוג'ר ווטרס, איתו עבדה בפסקול הסרט "כשהרוח נושבת" אותו כתב ב-1986 ובאלבום הסולו שלו "Radio K.A.O.S" ב-1987.
כמו כן ביצעה טורי מספר שירים בתוכניות טלוויזיה של ה-BBC, שהמפורסם בהם היה גרסת כיסוי ל-"Love Is Like a Butterfly" (במקור של דולי פרטון) עבור הקומדיה המצליחה "Butterflies" ששודרה בשנות ה-70 וה-80.
התביעה המשפטית וההכרה ככותבת "The Great Gig In the Sky"

טורי קיבלה קרדיט כמבצעת בשיר "The Great Gig In the Sky" כבר בצאת האלבום "The Dark Side of the Moon", אך למרות שאת הסולו הווקאלי אילתרה בעצמה לא הוכרה ככותבת בשיר. את הקרדיט על הכתיבה, והתמלוגים שלצידו, קיבל קלידן הלהקה ריצ'רד רייט.
ב-2004 תבעה טורי את הלהקה ואת חברת התקליטים EMI, בדרישה להכרה ככותבת בשיר ביחד עם רייט, ולתשלום תמלוגים רטרואקטיבי בהתאם.
ב-2005 הושגה פשרה בין הצדדים מחוץ לבית המשפט. פרטי הפשרה לא פורסמו, אך במהדורות האלבום שיצאו לאחר מכן הוכרה טורי ככותבת בשיר.
פרסים והוקרה

ב-2010 זכתה טורי בפרס מטעם האקדמיה הבריטית של פזמונאים, מלחינים וכותבים עבור "תרומה ייחודית לעולם המוזיקה".
ב-2012, במשאל קוראים של מגזין המוזיקה "Rolling Stone", נבחר ביצועה של טורי ב-"The Great Gig In the Sky" לביצוע הקולי השני בגדולתו בתולדות הרוק (אחרי "Bohemian Rhapsody" של להקת קווין).
שרלוט לה בון

| --- | --- |

 לידה:  4 בספטמבר 1986 (בת 38) מונטריאול, קנדה 
 מדינה:  קנדה 
 מקום מגורים:  פריז 
 תקופת הפעילות:  מ-2007 
 תפקיד:  Miss Canal + weather 
 lebonlebon.com
 
שרלוט לה בון (בצרפתית: Charlotte Le Bon; נולדה ב-4 בספטמבר 1986) היא שחקנית ובמאית קולנוע קנדית.
הסרט הראשון שביימה "פלקון לייק",(אנ') הופיע בפסטיבל קאן 2022. הוא גם הוקרן בפסטיבל הסרטים הבינלאומי של טורונטו 2022. על עבודתה על "פלקון לייק," לה בון זכתה בפרס לבמאית קנדית עולה בפסטיבל הסרטים הבינלאומי של ונקובר 2022.
תחילת חייה

לה בון נולדה ב-1986 במונטריאול, לבריז'יט פאקט וריצ'רד לה בון. אמה ואביה החורג, פרנק שורפיון, שניהם שחקנים. לאחר שלמדה אמנות פלסטית, היא החלה לדגמן בגיל 16 ועזבה את קנדה כשהייתה בת 19 כדי לדגמן מעבר לים.
קריירה

לאחר שבילתה תקופות קצרות בטוקיו ובניו יורק, היא התיישבה בסופו של דבר בפריז ב-2010. עם זאת, היא מעולם לא נהנתה לדגמן, ואמרה ש"הייתי דוגמנית במשך שמונה שנים וממש שנאתי את זה". לאחר מכן היא החלה לפרסם מותגים כמו Si Lolita, Carte Noire ו-Garnier Fructis.
זמן קצר לאחר מכן, לה בון לוהקה לתפקיד "מיס מטאו" ב"Le Grand Journal", תוכנית אירוח בערוץ הטלוויזיה הצרפתי Canal+, שם היא עשתה דיווחי מזג אוויר יומיים בצורה של מערכונים קומיים שכתבה בעצמה. היא עזבה לאחר עונה אחת על מנת לפתח קריירה קולנועית.
תפקידה הקולנועי הראשון של לה בון היה בקומדיה הצרפתית מ-2012 "אסטריקס ואובליקס: אלוהים שמור על בריטניה" (אנ'). בשנת 2014 היא כיכבה כמוזה של איב סן לורן ויקטואר דוטרלו בסרט הביוגרפי "איב סן לורן", וזכתה במועמדות לפרס סזאר על תפקידה.
התפקיד הראשון של לה בון בסרט בשפה האנגלית היה ב"מסע של מאה צעדים" ב־2014, קומדיה רומנטית בבימויו של לאסה האלסטרום, בה היא מגלמת שף בהכשרה במסעדה צרפתית יוקרתית לצד הלן מירן.
לה בון לוהקה יחד עם ג'וזף גורדון-לוויט בסרט " על חבל דק" (אנ'), סרט בבימויו של רוברט זמקיס ומבוסס על הליכת החבל הדק המפורסמת של פיליפ פטי ב-1974. הסרט יצא לאקרנים ב-2015. עוד ב-2015 היא דיבבה את קולה של ג'וי גם בדיבוב הצרפתי וגם בדיבוב הצרפתי של קוויבק של הסרט "הקול בראש" .
בשנת 2016 היא הופיעה בשישה סרטים. "ההבטחה" (אנ') יחד עם כריסטיאן בייל ואוסקר אייזק בסיפור המבוסס על אירועים שהתרחשו במהלך רצח העם הארמני. היא גם שיחקה בסרט המדע הבדיוני "Realive", בסרט מלחמת העולם השנייה "אנתרופואיד", ובסרט האקשן "הג'וב הצרפתי" עם אידריס אלבה. היא השתתפה גם בשני סרטים צרפתיים, Arctic Heart (אנ') ואיריס (אנ').
כבמאית, הסרט הראשון אותו ביימה היה הסרט הקצר "Judith Hotel", שהוקרן בבכורה בפסטיבל קאן 2018. הופעת הבכורה שלה בבימוי הסרט העלילתי "Falcon Lake", שעובד מהרומן הגרפי Une sœur מאת בסטיאן ויוס, הוקרן בבכורה בפסטיבל קאן 2022. הוא גם הוקרן בפסטיבל הסרטים הבינלאומי של טורונטו 2022. על עבודתה על "פלקון לייק", לה בון זכתה בפרס לבמאית קנדית עולה בפסטיבל הסרטים הבינלאומי בוונקובר 2022.
חיים אישיים

לה בון דו לשונית בצרפתית ובאנגלית, היא מתגוררת בפריז.
פילמוגרפיה > קולנוע

| שנה | תואר | תפקיד | הערות |
| --- | --- | --- | --- |
| 2012 | אסטריקס ואובליקס: אלוהים שמור על בריטניה | אופליה |  |
| 2012 | The Stroller Strategy | מרי דוויל |  |
| 2013 | Mood Indigo | איסיס |  |
| 2013 | The Big Bad Wolf | נטאשה |  |
| 2013 | The Marchers | קלייר |  |
| 2014 | איב סן לורן | ויקטואר דוטרילו | מועמדת לפרס סזאר לשחקנית המשנה הטובה ביותר |
| 2014 | Nice and Easy | אנה |  |
| 2014 | מסע של 100 צעדים | מרגרט |  |
| 2015 | הקול בראש | ג'וי (ג'וי) | תפקיד קול בצרפתית (צרפת וקנדה) |
| 2015 | על חבל דק | אנני |  |
| 2016 | Arctic Heart | כריסטופין |  |
| 2016 | הג'וב הצרפתי | זואי נאוויל |  |
| 2016 | אנתרופואיד | מריה קובארניקוב |  |
| 2016 | ההבטחה | אנה כסריאן |  |
| 2016 | Iris | קלודיה / אייריס |  |
| 2016 | Realive | אליזבת |  |
| 2019 | Berlin, I love you | רוז |  |
| 2021 | Warning | שרלוט |  |
| 2022 | Fresh | אאן |  |
| 2024 | הקול בראש 2 | ג'וי (ג'וי) | תפקיד קול בצרפתית (צרפת וקנדה) |
| 2024 | ניקי | ניקי דה סן פאלה |  |
פילמוגרפיה > קולנוע (כבמאית)

| שנה | סרט | הערות |
| --- | --- | --- |
| 2022 | Falcon Lake | גם תסריטאית |
פילמוגרפיה > טלוויזיה

| שנה | תוכנית | תפקיד | הערות |
| --- | --- | --- | --- |
| 2010–2011 | Le Grand Journal | עצמה, ילדת מזג אוויר | תוכנית חדשות לילית |
| 2012 | Le Petit Journal |  | 2 פרקים |
| 2013 | Le Débarquement |  | פרק 1 |
| 2013–2015 | Hubert and Takako | טקאקו | תפקיד קולי |
| 2019 | Cheyenne et Lola | לולה | תפקיד ראשי |
| 2022 | Happily Married | גרציה | 6 פרקים |
| 2025 | הלוטוס הלבן | קלואי | עונה 3 |
פילמוגרפיה > קליפים

Desencuentro" (2017)", מאת Residente
הערות שוליים

↑  "Charlotte Le Bon on The Hundred-Foot Journey". CBC News. 8 באוגוסט 2014. ארכיון מ-13 בספטמבר 2022. נבדק ב-8 באוגוסט 2014. {{cite news}}:  (עזרה)
↑  Keslassy, Elsa (21 באפריל 2022). "Memento International Boards Cannes' Directors' Fortnight Film 'Falcon Lake' (EXCLUSIVE)". Variety. ארכיון מ-21 באפריל 2022. נבדק ב-21 באפריל 2022. {{cite news}}:  (עזרה)
1 2  Pat Mullen, "TIFF Announces Canadian Films for 2022 Festival" (אורכב 04.10.2022 בארכיון Wayback Machine). That Shelf. 10 August 2022.
1 2  Noel Ransome, "‘Riceboy Sleeps’ and ‘Until Branches Bend’ win top film prizes at VIFF" (אורכב 13.10.2022 בארכיון Wayback Machine). Toronto Star. 7 October 2022.
1 2 3  "Charlotte Le Bon taking 'Hundred-Foot Journey' success in stride". torontosun (באנגלית). נבדק ב-2025-02-22.
↑  PAPERMAG: Model-Turned-Actress Charlotte Le Bon Is Turning Heads In Hollywood, web.archive.org, ‏2014-07-08
↑  Lebsack, Lexy (2014). "Charlotte Le Bon". Violet Grey. אורכב מ-המקור ב-30 ביוני 2014. נבדק ב-24 באוגוסט 2014. {{cite web}}:  (עזרה)
↑  Keslassy, Elsa (28 במרץ 2014). "International Star You Should Know: Charlotte Le Bon". Variety. אורכב מ-המקור ב-26 באוגוסט 2014. נבדק ב-24 באוגוסט 2014. {{cite web}}:  (עזרה)
↑  Ansari, Sadiya (7 באוגוסט 2014). "Montreal's Charlotte Le Bon a bit daunted working with Helen Mirren". The Chronicle Herald. אורכב מ-המקור ב-26 באוגוסט 2014. נבדק ב-24 באוגוסט 2014. {{cite web}}:  (עזרה)
↑  Ghomeshi, Jian (6 באוגוסט 2014). "Former model Charlotte Le Bon says acting is 'liberation'". CBC Radio. ארכיון מ-8 באוגוסט 2014. נבדק ב-24 באוגוסט 2014. {{cite web}}:  (עזרה)
↑  Thompson, Laura (8 באוגוסט 2014). "Charlotte Le Bon's culinary trip in The Hundred-Foot Journey". CBC News. ארכיון מ-10 באוגוסט 2014. נבדק ב-24 באוגוסט 2014. {{cite web}}:  (עזרה)
↑  "JUDITH HÔTEL". sub.festival-cannes.fr. אורכב מ-המקור ב-30 בספטמבר 2018. {{cite web}}:  (עזרה)
| --- | --- |
בקרת זהויות :  NLI: 987012384777505171  PLWABN: 9810619487805606  GND: 1058896881  ISNI: 0000 0004 1885 6720  LCCN: no2013090751  NKC: xx0214459  NTA: 387612238  SUDOC: 172067715  VIAF: 305306341   WorldCat (עם VIAF): 305306341 
לה בון ב-2012
יהדות מצרים

יהדות מצרים היא קהילה יהודית עתיקה, אשר נוסדה על ידי פליטים מארץ ישראל, שהגיעו למצרים עם ירמיהו הנביא לאחר חורבן הבית הראשון. לאחר מכן, בתקופת ממלכת פרס ובתקופה ההלניסטית הובאו למצרים שכירי חרב יהודים כדי להגן על גבולות המדינה בדרום ובמזרח. כאשר הוקמה אלכסנדריה על ידי אלכסנדר מוקדון, נוסדה קהילה גדולה של יהדות אלכסנדריה בעיר, והם התגוררו בשנים מתוך חמשת רבעי העיר. באלכסנדריה היה בית כנסת גדול במיוחד, אשר עליו מסופר במקורות התלמודיים. מאלכסנדריה יצאו סוחרים שהקימו את הקהילות היהודיות ברומא וסביבתה.
ילדות יהודיות באלכסנדריה במהלך טקס בת מצווה
במרידות נגד האימפריה הרומית, לאחר חורבן הבית השני, הגירושים והתנכלויות פגעו בקהילה ויהדות מצרים ירדה מחשיבותה. לאחר הכיבוש המוסלמי הגיעו למצרים הקראים, פעלו בה החכמים רבי סעדיה גאון והרמב"ם, שאף היה רופאו של שליט מצרים.
לקראת התקופה העות'מאנית הגיעו למצרים גולי ספרד. במאה ה-18 החלה החדירה האירופית למצרים. פתיחת תעלת סואץ והגברת מעבר הסחורות להודו ולמזרח הרחוק דרך התעלה גרמו לעליית חשיבותן של ערי מצרים כמרכזי מסחר. התוצאה הייתה נהירה של יהודים, כולל אשכנזים למצרים. ההגירה של יהודי מזרח-אירופה גברה אחרי הרדיפות בסוף המאה ה-19, ואלו הקימו קהילה נפרדת בקהיר. ההתנכלות ליהודים מ-1948, רדיפת היהודים שערך שליט מצרים גמאל עבד אל נאצר, "העסק הביש" שהתרחש בשנת 1952, נטישת הבריטים את תעלת סואץ ומלחמת סיני הביאו לקיצה של יהדות עתיקת יומין זו.
כתובה ממצרים
לפי משרד החוץ, ב-2007 מנתה הקהילה כ–40 איש בלבד, מתוכם 30 באלכסנדריה. בראש הקהילה בקהיר עמדה עד פטירתה באפריל 2013, כרמן וינשטיין, ובראש הקהילה באלכסנדריה עומד ד"ר מקס סלאמה.
נכון ל-2023 נותרו 3 יהודים במצרים.
ייסוד הקהילה

כבר בתקופת המקרא מצרים שימשה כמקלט פוליטי לנרדפים מארץ ישראל, אך ראשיתו של היישוב היהודי הנוכחי במצרים נזכר רק בקשר לימי בית ראשון. אחרי רצח גדליה, שמונה על ידי בבל להנהיג את שארית העם ביהודה, היגרו לתַּחְפַּנְחֵס שבמצרים קבוצת יהודים בראשות יוחנן בן קרח וירמיהו. אחרים התיישבו במִגְדֹּל, בנֹף, ובאֶרֶץ פַּתְרוֹס.
בספר החיצוני "איגרת אריסטיאס" מסופר על הבאת יהודים מארץ יהודה למצרים על ידי השלטון הפרסי לצרכים צבאיים: "וכבר לפני כן נכנס מספר הגון מהם עם הפרסי, ועוד לפני אלה נשלחו אחרים להילחם...במלך כוש".
במהלך התקופה הפרסית התפזרו היהודים מהאזורים הצפוניים של מצרים ועד גבולה הדרומי.
ייסוד הקהילה > הקהילה ביב

באי יֵב שבדרום מצרים נמצא אתר ארכאולוגי המלמד על יישוב יהודי במקום. לפני חורבן בית ראשון חיו ביב שכירי חרב יהודים, שתפקידם היה לשמור על גבולה הדרומי של מצרים עבור השלטון המצרי ואחר כך עבור כנבוזי מלך פרס. הם החליפו תכתובות עם השלטון הפרסי ועם הקהילה היהודית שבארץ ישראל. במשך תקופה מסוימת שרר מתח בין שתי הקהילות משום שבני קהילת יב בנו את מקדש יב באי. הקמת המקדש היוותה עילה לסכסוך גם עם הקהילה המצרית המקומית. באחד הסכסוכים האלה החריבו המצרים את המקדש היהודי, והקהילה היהודית נאלצה לשקם את המקום. ככל הנראה היהודים חיו באי עד סוף השלטון הפרסי במקום, ולאחר מכן השתלבו בקהילה היהודית באלכסנדריה.
התקופה ההלניסטית

תלמי הראשון ששלט במצרים שלח לגבולות מצרים לוחמים יהודים שיגנו על ממלכתו. בספר החיצוני "איגרת אריסטיאס" מסופר על הבאת יהודים מארץ יהודה למצרים לצרכים צבאיים על ידי תלמי בן לגוס והושבתם במבצרים. יוספוס פלביוס בחיבורו "נגד אפיון" מצטט מקורות רשמיים לפיהם לאחר קרב עזה, ירדו עם המלך תלמי למצרים יהודים רבים ובהם כהנים, ומלבד זאת, הוא הפקיד בידי יהודי אלכסנדריה את מבצרי מצרים, ולאחר שכבש את קירני ויתר ערי לוב, הושיב בהן יהודים.
היהודים קיבלו רשות לחיות על פי חוקיהם והם היו חלק חשוב מצבא הממלכה התלמית והשלטון ובתקופות מאוחרות יותר אף נשען על תמיכתם.
התקופה ההלניסטית > תרגום השבעים

בשלהי המאה ה-2 לפנה"ס נכתב באלכסנדריה תרגום השבעים. זה היה התרגום הראשון לספר תנ"כי בשפה כלשהי. סיפור מפורט על התהוות התרגום נמצא במקור החיצוני הידוע בשם "איגרת אריסטיאס". סיפור זה, שגרסות שונות שלו מופיעות גם במקורות התלמודיים, מספר על שבעים ושניים זקנים יהודים שהוזמנו לאלכסנדריה על ידי מלך מצרים תלמי השני כדי לתרגם את התורה, לצורך צירופה לספרייה הגדולה באלכסנדריה. באופן פלאי, המתרגמים תרגמו את התורה באופן זהה זה לזה - כולל רשימת שינויים מהמקור, אשר נעשו על מנת לא לפגוע בשליט ובעם המצרי.
התקופה ההלניסטית > מקדש חוניו

מקדש חוניו היה מזבח יהודי שבנה חוניו הרביעי בעיר ליאונטופוליס בין השנים 170 ל-154 לפני הספירה. חוניו היה בנו של הכהן הגדול בבית המקדש בירושלים. צאצאיו של חוניו שימשו ככוהנים גדולים במשך 343 שנות קיומו של מקדש חוניו ולמעשה המשיכו את שושלת בית הכהונה הירושלמי בית צדוק. בשנת 73 לספירה שלח הקיסר אספסינוס איגרת אל מושל מצרים לופוס וציווה עליו להרוס את בית המקדש עקב הגעתם של פליטים סיקריים שהסיתו כנגד השלטון הרומאי. מידותיו ותבניתו של מקדש זה היו זהים לזה שבירושלים אך לא השתווה מבחינה רוחנית.